### ΟΜΗΡΟΥ ΟΔΥΣΣΕΙΑ

### α 1-25

**Στόχοι**: οι μαθητές:

* να κατανοήσουν το περιεχόμενο της ενότητας
* να κατανοήσουν τη δομή, την τυπολογία και τη λειτουργικότητα του προοιμίου.

### Επεξεργασία του κειμένου:

**1. Ανάγνωση της ενότητας** – Τίτλος: «Προοίμιο».

**2. Ορισμός του όρου «προοίμιο»** → σχόλιο 1 σχολικού εγχειριδίου σ. 17

**3. Σε ποιο πρόσωπο απευθύνεται ο ποιητής και τι ζητάει;** (1: στη Μούσα / Καλλιόπη / σχόλιο 3 σχολ. εγχ. – επίκληση της Μούσας από τον ποιητή – να αφηγηθεί, διά στόματος του ποιητή, τις περιπέτειες του άντρα / δηλαδή η Μούσα να εμπνεύσει τον ποιητή → άρα η *Οδύσσεια* είναι έργο θεόπνευστο / πολύ σπουδαίο – **Ποιον άντρα εννοεί ο ποιητής; Σε ποιο στίχο τον κατονομάζει για πρώτη φορά;** στίχο 24)

**4. Πού βρίσκεται τώρα ο Οδυσσέας;** (16-19: στο νησί της Καλυψώς – εδώ και οκτώ χρόνια – ποιητικό παρελθόν και παρόν)

**5. Ποιες περιπέτειες του Οδυσσέα συνέβησαν πριν φτάσει αυτός στο νησί της Καλυψώς;** (1-11: περιπέτειες των δύο πρώτων χρόνων μετά το τέλος του Τρωικού πολέμου – ποιητικό παρελθόν)

**6. Γιατί έμεινε μόνος ο Οδυσσέας; Πώς χάθηκαν οι σύντροφοί του;** (9-11: ηθική αρχή που διέπει το έπος: ενοχή → τιμωρία / ευθύνη του ατόμου)

**7. Ποιες περιπέτειες του Οδυσσέα συνέβησαν μετά την αναχώρησή του από το νησί της Καλυψώς;** (20-22: νόστος και μνηστηροφονία – στο τέλος του δέκατου χρόνου: σε 41 μέρες – ποιητικό παρόν)

**8. Πώς χαρακτηρίζεται ο Οδυσσέας;** (ήθος ήρωα: 1: *πολύτροπος*, 2: *πολύπλαγκτος*, 3: *πτολίπορθος*, 4: *πολύφρων*, 5: *πολύτλας*, 6-8: *φιλέταιρος*, 16-17: νοσταλγός)

**9. Ποια παράκληση προς τη Μούσα διατυπώνει ο ποιητής στους στίχους 12-13;** (να ξεκινήσει την αφήγηση από όποιο χρονικό σημείο της υπόθεσης θέλει – βλέπε και στίχους 14-κυρίως 16-18 κ.ε. – αφηγηματική τεχνική in medias res – σχόλιο 8 σχολ. εγχ.)

**10. Από ποια μέρη αποτελείται το κυρίως προοίμιο / γενικό / προοίμιο του ποιητή, που είναι οι στίχοι 1-13.** (α. επίκληση Μούσας – β. διήγηση = υπόθεση / περιπέτειες ήρωα – γ. παράκληση)

**11. Από ποιο σημείο ξεκινάει η αφήγηση του έπους;** (14 κ.ε. / από τότε που ο Οδυσσέας βρίσκεται ήδη στο νησί της Καλυψώς – εδώ και 8 χρόνια / + 2 πρώτα χρόνια = τον 10ο χρόνο της επιστροφής, τις τελευταίες 41 μέρες – 14-25 = ειδικό προοίμιο / της Μούσας – σχόλιο 9 σχολ. εγχ.)

**12. Ποιος είναι ο ρόλος και η στάση των θεών στο θέμα του Οδυσσέα;** (20-25: επέμβαση των θεών → άρση αναστολής του νόστου – όλοι οι θεοί είναι υπέρ εκτός του Ποσειδώνα)

**13. Γιατί χρειαζόταν το προοίμιο;** (λειτουργικός ρόλος → μας εισάγει στο έπος, δίνοντας κάποιες βασικές πληροφορίες για την υπόθεση, τον ήρωα και τη δράση του, ώστε να μπορέσουμε να παρακολουθήσουμε τη συνέχεια του έργου)

### Εργασίες:

1) Για ποιο λόγο ο ποιητής, στο προοίμιο, απευθύνεται στη Μούσα και ζητάει να τον βοηθήσει;

2) Ποια γνωρίσματα του ήθους του Οδυσσέα δίνει ο ποιητής στο προοίμιο;

3) Ποιες πληροφορίες για την υπόθεση της *Οδύσσειας* δίνει το προοίμιο;

4) Ποια θέματα καλύπτει το πρώτο προοίμιο και ποια το δεύτερο; (σχολ. εγχ. σ. 20)

5) Ποιοι εμποδίζουν τον νόστο του Oδυσσέα και ποιοι αποφάσισαν να τον βοηθήσουν; (σχολ. εγχ. σ. 20)

6) Κάποια / ες από τις ερωτήσεις της επεξεργασίας που δεν απαντήθηκαν κατά την παράδοση του μαθήματος.